# Ahmed Hussen

Ahmed Hussen (somali: Axmed Xuseen) (Mogadiscio, 1976) és un advocat i activista canadenc nascut a Somàlia. El 19 d'octubre de 2015 va ser elegit diputat al Parlament del Canadà pel districte electoral de York South-Weston, a Ontario, com a militant del Partit Liberal del Canadà. El 10 de gener de 2017 va ser nomenat ministre d'Immigració, Refugiats i Ciutadania.

## Biografia

Va néixer a Somàlia i va emigrar a Canadà com a refugiat el 1993. Primer va residir a Hamilton i després es va traslladar a Toronto i, el 1996, a Regent Park. Va acabar l'escola secundària a Hamilton. Va estudiar a la Universitat de York, on es va graduar en història el 2002. El 2012 es va graduar en Dret per la Universitat d'Ottawa. Quant a la seva vida personal, és pare de tres fills.
Va començar la seva carrera en el servei públic el 2001, treballant com a voluntari de l'Assemblea Legislativa d'Ontario. Va ser contractat l'any següent com a assistent de Dalton McGuinty, el líder de l'oposició de la província, fins al novembre de 2003, quan va ser ascendit a assistent especial durant dos anys.
És l'actual president del Congrés Somali Canadenc (CSC). Sota el seu lideratge, el CSC es va associar amb el Projecte Canadenc de Pau Internacional i el Congrés Jueu Canadenc per establir el Projecte de Tutoria Somali-Jueu Canadenc. Va ser el primer projecte nacional de tutoria i desenvolupament entre una important comunitat musulmana i la comunitat jueva.
El maig de 2010 el Congrés Somali Canadenc i el Projecte Canadenc de Pau Internacional també es van associar amb la Fundació Global d'Enriquiment per llançar el Programa Somali de Beques per a Dones. Hussen exerceix com a director fundador del programa. Fins a 2012, va ser membre de la taula rodona sobre seguretat del govern de Stephen Harper. Aquesta comissió, establerta el 2005, va reunir membres de diverses comunitats culturals i funcionaris governamentals canadencs.
Des d'abril de 2013, com a advocat, s'especialitza en Dret Penal, la Llei d'immigració i refugiats i la Llei de Drets Humans en el seu estudi jurídic a Toronto.
El desembre de 2014, es va presentar com a candidat per al Partit Liberal del Canadà en el districte electoral de York South-Weston per la 42a elecció federal canadenca. Va guanyar les eleccions i es va convertir en el primer somali-canadenc triat a la Cambra dels Comuns del Canadà i posteriorment el 2017 es va convertir en el primer somali-canadenc del gabinet.

## Referències

* ↑ «Community KnewZ, Volume 1, Issue 1, 1 April 2013». RPNI. Arxivat de l'original el 11 de gener 2014. [Consulta: 11 setembre 2013].
* ↑ «Ahmed Hussen Arxivat 2012-01-16 a Wayback Machine.». American Islamic Leadership Coalition. [Consulta: 11 gener 2014].
* ↑ «Only a fool would underestimate Justin Trudeau in this year's federal election». Leaders and Legacies, 24-01-2015 [Consulta: 29 gener 2015].
* ↑ «National President, Canadian Somali Congress Arxivat 2014-01-13 a Wayback Machine.». Yatedo. [Consulta: 11 agost 2013].
* ↑ «About Us Arxivat 2013-08-31 a Wayback Machine.». Canadian Somali Congress. [Consulta: 31 agost 2013].
* ↑ «Somali Women Scholarship Program». Canadian International Peace Project. [Consulta: 11 gener 2014].
* ↑ «Harper Government Reaches Out to Canadian Communities». Public Safety Canada. [Consulta: 11 gener 2014].
* ↑ «Harper Government Reaches Out to Canadian Communities». Proquest Newspapers. Public Safety Canada, 11-06-2012 [Consulta: 5 maig 2015].
* ↑ «Ahmed Hussen - Liberal Nomination - York South Weston». Ahmed Hussen. [Consulta: 9 December 2014].
* ↑ «Ahmed Hussen wins YSW Liberal nomination Arxivat 2014-12-13 a Wayback Machine.». WestonWeb. [Consulta: 9 December 2014].
* ↑ «Freeland promoted to Foreign Affairs, McCallum goes to China in cabinet shuffle». .

## Enllaços externs

* Perfil d'Ahmed Hussen al web del Parlament del Canadà (anglès)
* American Islamic Leadership Coalition - Ahmed Hussen Arxivat 2012-01-16 a Wayback Machine. (anglès)